Screenshot: Facebook/ Video

REPORTER Ranko Stojanac prilikom svojeg javljanja u novogodišnjoj noći s riječkog Korza u HRT-ov eter otkrio je više detalja iz osobnog života nego li je možda planirao.

"Normalno da sam se izgubio, puno je ljudi", započeo je Ranko na snimci koju je HRT objavio na svojem profilu na Facebooku.

Naime, Ranko se na šaljivoj snimci našao u gužvi zbog koje ga jedno vrijeme uopće ne vidimo u kadru kamere, no čujemo ga kako objašnjava razlog zbog kojeg je na glavu stavio kacigu.

Tekst se nastavlja ispod oglasa

"A ja sam stavio ovu kacigu iz jednog vrlo ozbiljnog razloga. Naime, prije nekoliko godina naša ekipa je stradala od petarde koja je bačena na onaj gore, naš legendaran balkon", kazao je i pritom greškom nadodao još jedan razlog zbog kojeg "nosi petardu" pritom misleći na kacigu.

Zatim njegovo javljanje postaje još smješnije, a uključuje njegovu suprugu i "babu".

"Hvala ti Ranko, nakon ovakvog javljanja nije ni čudo što kažu za Silvestarsku noć da je to najluđa noć", zaključio je Rankovo osebujno javljanje HRT-ov voditelj u studiju.



